Barinas (savezna država)
<s>Država Barinas (španjolski: Estado Barinas) je jedna od 23 savezne države Venecuele, koja se nalazi na zapadu zemlje.</s>

<s>Administrativni centar države je istoimeni grad Barinas, do kog vodi većina državnih cesta.</s>

<s>Geografske karakteristike</s>

<s>Barinas se najvećim dijelom prostire po ravnicama Llanosa, osim na sjeverozapadu gdje leže posljednji obronci Anda.</s><s>U njemu živi 816,264 stanovnika na površini od 35,200 km²-</s>

<s>Barinas graniči sa slijedećim saveznim državama; Méridom i Táchirom sa zapada, Apurom sa juga, Guáricom i Cojedesom sa istoka, Portuguesom sa sjeveroistoka  i sa sjevera sa Trujillom.</s>

<s>Historija</s>

<s>Početkom 17. vijeka taj kraj postao je poznat izvrsnom duhanu, pa su njegovi stanovnici na trgovini njime (legalnoj i ilegalnoj  jer je on bio kraljevski monopol) gradili svoj prosperitet.</s><s>To je potrajalo sve do početka 19. vijeka, kad je izbio Venezuelanski rat za nezavisnost.</s>

<s>Barinas je dugo bio vodeći među venecuelskim državama u stočarstvu uz nešto poljoprivrede.</s><s>Svojevremeno je često trpio zbog velikih suša, ali i poplava za kišne sezone (od maja do oktobra) kad su se razlile rijeke po savanama Llanosa.</s><s>Nakon provođenja mjera za kontrolu malarije, brzog rasta naftne industrije te velikih državnih ulaganja po Llanos, naročito na irigaciji sjeverozapada, privreda Barinasa razvila se i proširila izvan svoje izvorne baze - stočarstva.</s>

<s>Privreda</s>

<s>Danas se po Baranasu pored tradicionalnog duhana, sadi grah, suncokret, pamuk, kukuruz, kavu, banane, sezam i riža.</s><s>Najveće promjene u ekonomiji Barinasa, desile su se nakon otkrića nafte 1948.</s><s>Danas se nafta naftovodom transportira do 320 km udaljenih rafinerija na sjeveru u Moronu, nedaleko od luke Puerto Cabella.</s>

<s>Barinas je poznat po nacionalnom parku Sierra Nevada kog dijeli sa Državom Mérida, on se prostire po planinama sjeverozapada.</s>

<s>Izvori</s>

<s>Vanjske veze</s>

<s>Estado Barinas na portalu Venezuelatuya  
 Barinas na portalu Encyclopedia Britannica</s>

<s>Savezne države Venezuele</s>

